मिथिला मे कतेको ठाम, मैथिली-मिथिलाक लेल नीक कार्यक्रम सभक आयोजन काएल जा रहल अछि । सभ कार्यक्रम अपन योजना आ मैथिलीक हित केँ एकगोट नीक स्तर धरि पहुँचेबाक उद्देश्य रखैत अछि । अहि बीच मधुबनी आ मिथिला केँ धरोहर राजनगर मे "मधुबनी लिटरेचर फेस्टिवलक" आयोजन होबय जा रहल अछि। अहि आयोजनक लेल काज, साल भरि सँ देखेबा मे आबैत रहल अछि।
 सेन्टर फॉर स्टडीज ऑफ ट्रेडिशन एंड सिस्टम्स द्वारा आयोजित अहि साहित्योत्सव मे संस्कृति मंत्रालय, भारत सरकार केँ इंदिरा गांधी राष्ट्रीय कला केंद्र, दिल्ली, गांधी स्मृति आ दर्शन समिति, दिल्ली आ साहित्य अकादमी, दिल्ली केँ विशेष सहयोग प्राप्त अछि। राजनगर मे कार्यक्रम करबाक लेल आयोजनकर्ता साधुवादक पात्र छथि। अहि लेल एहिठाम लोक कला, इतिहास, साहित्य आ संस्कृति केँ व्यापक आयोजन मिथिला केँ बौद्धिक धरोहर आ दर्शन केँ पुनर्पाठ केँ लेल आवश्यक अछि। अहि फेस्टिवल मे तंत्र, शक्ति परंपरा, मैथिली भाषा-साहित्य, उद्योग, जल संसाधन, राजनीति, कुटीर उद्योग, हस्तकला (सुजनी, केथरी, लाह जनेऊ सूती कड़ी वस्त्र ), मिथिला चित्रकला (गोदना आ तंत्र) भोजन-विन्यास, स्थापत्य ,जीवन-शैली, मैथिली रंगमंच, सिनेमा, ध्रुपद संगीत घराना, फोटोग्राफी आदि पर पैनल डिस्कशन, वार्ता आयोजित होएत । तीन दिनक एहि कार्यक्रम लेल, कतेको विद्वान लोकनि केँ संग मिथिला-मैथिलीक अभियानी लोक पहुँचि रहल छथि। कतेको सत्र मे बाँटल अहि कार्यक्रमक, एकहेक सत्र महत्वपूर्ण आ अपन मिथिलाक कें वेश्विक पटल पर रखैत अछि। नीक कवि सभक जुटानी केँ धियान मे रखैत तिनु दिन कवि सम्मेलनक आयोजनक कायल जा रहल अछि। जाहि मे नवतुरक जुटानी बेस महत्वपूर्ण अछि। 